คุยหนังอาเซียน : The Railway Man และคุยกับชาญวิทย์ เกษตรศิริ
คุยหนังอาเซียนกับฟิล์มกาวัน เทปนี้พบกับ จริง จิรัชฌา อ่อนโอภาส มาแนะนำภาพยนตร์ฮอลลีวูดเรื่อง The Railway Man เป็นเรื่องราวที่เกิดขึ้นในระหว่างสงครามมหาเอเชียบูรพาในช่วงสงครามโลกครั้งที่ 2 สร้างขึ้นจากบันทึกของ Eric Lomax นายทหารอังกฤษที่ถูกกองทัพญี่ปุ่นจับเป็นเชลยสงครามขณะยาตราทัพเข้าสู่เอเชียตะวันออกเฉียงใต้และเข้ายึดสิงคโปร์Lomax และเชลยทหารฝ่ายสัมพันธมิตรถูกกองทัพญี่ปุ่นเกณฑ์ไปใช้แรงงานอย่างทารุณในการสร้างทางรถไฟสายมรณะที่จังหวัดกาญจนบุรี ซึ่งเป็นเส้นทางที่กองทัพญี่ปุ่นจะใช้ลำเลียงกองกำลังจากไทยไปพม่า ภายหลังสิ้นสุดสงคราม Lomax และเพื่อนๆ ทหารกลับสู่บ้านเกิดที่อังกฤษในสภาพบอบช้ำ บาดแผลที่ฝังลึกในใจจากการถูกทารุณในช่วงที่เป็นเชลยสงครามคอยรบกวนจิตใจของเขาอย่างหนัก จนเขาตัดสินใจเดินทางกลับมาที่กาญจนบุรีอีกครั้งหนึ่งเพื่อพบกับนากาเสะ นายทหารญี่ปุ่นที่เคยมีส่วนในการทรมานเขาในช่วงที่เป็นเชลยสร้างทางรถไฟ เกือบทั้งหมดของภาพยนตร์เรื่องนี้ถ่ายทำในสถานที่จริงที่บริเวณสะพานข้ามแม่น้ำแควในประเทศไทยช่วงที่สอง สนทนากับ ศ.(พิเศษ) ชาญวิทย์ เกษตรศิริ นักวิชาการประวัติศาสตร์ผู้เชี่ยวชาญด้านเอเชียตะวันออกเฉียงใต้ ถึงประวัติศาสตร์สงครามโลกครั้งที่ 2 ที่ก่อให้เกิดบาดแผลร้าวลึกต่อหลายประเทศ โดยเฉพาะกับเชลยสงครามที่ถูกทารุณกรรมในระหว่างการสร้างทางรถไฟสายมรณะ และอะไรคือปัจจัยที่นำไปสู่การคลี่คลายของความเจ็บปวดและการให้อภัยต่อกัน
 คุยหนังอาเซียนกับฟิล์มกาวัน เทปนี้พบกับ จริง จิรัชฌา อ่อนโอภาส มาแนะนำภาพยนตร์ฮอลลีวูดเรื่อง The Railway Man เป็นเรื่องราวที่เกิดขึ้นในระหว่างสงครามมหาเอเชียบูรพาในช่วงสงครามโลกครั้งที่ 2
Eric Lomax,The Railway Man,คุยหนังอาเซียน,ชาญวิทย์ เกษตรศิริ,ญี่ปุ่น,ฟิล์มกาวัน,มัลติมีเดีย,สงครามมหาเอเชียบูรพา,สงครามโลกครั้งที่ 2